Apeninsko poluostrvo

Apeninsko poluostrvo ili Italijansko poluostrvo je jedno od tri poluostrva u južnoj Evropi, proteže se u dužini od oko 1.000 km od doline rijeke Po na sjeveru do Sredozemnog mora na jugu. Poluostrvo je poznato po svom obliku čizme. U formiranju ovog karakterističnog oblika učestvuju tri poluostrva Calabria, Salento i Gargano. Skoro cijelo poluostrvo je u sastavu Italije, iako se na poluostrvu nalaze dvije mikronacije San Marino i Vatikan. Na zapadnoj strani poluostrva se nalaze Ligursko i Tirensko more, na južnoj je Jonsko more, a na istočnoj Jadransko more. Unutar poluostrva se nalaze Apeninske planine, po čemu je poluostrvo i dobilo ime.